La Protectora d’Animals de Burjassot programa una nova cita solidària per al foment de l’adopció
2025-07-24

La Societat Protectora d’Animals de Burjassot (SPAB) ha programat una nova cita solidària orientada al foment de l’adopció d’animals en estat d’abandó. Un esdeveniment que tindrà lloc diumenge que ve 9 de febrer, de 10h a 20h, en la Plaça de l’Ajuntament.

L’esdeveniment inclourà, com sol ser habitual, un mercadet solidari amb productes i articles de primera i segona mà. A més a més, els voluntaris i voluntàries de l’SPAB muntaran una taula solidària i informativa en la qual explicaran tota la labor que es realitza des de l’SPAB al mateix temps que oferiran informació als visitants sobre tots els animals que, en l’actualitat, estan a l’espera de trobar una llar o sobre com convertir-se en soci de l’SPAB, maneres de col·laborar amb l’entitat, etc…